Legend of Kazvelo. 25 



e nalo i ke 'kua mana o kiiu kane, o Kalanikilo, ua lohe ia." Ninau hou niai ka makua- 

 kane: "Heaha ka huakai nni a kuu kaikamahine o ka hiki ana mai, o ke ahiahi poeleele, o 

 ke 'kua lapu o ke aumoe nei la?" I aku ke kaikamahine: "I kii mai nei au i kekahi mau 

 kikoo pana iole a kaua, na maua me kuu kane, e holo maua i Kauai e kaua me Aika- 

 naka." Alaila, oli mai la o Kalonaikahailaau, penei : 



Makehewa ka mai o kuu kaikamahine, 



I ke kane pana iole, 



Pana i ka iole a ku ka hai-ai, 



Haawi mai na'u na ka makuahunowai ; 



Pana i ka iole a ku ka hai-ai, 



Nau na ka wahine e ai ; 



Pana i ka iole a ku ka hai-ai, 



Na Kamalama, na ke kaikaina punahele ; 



Pana i ka iole a ku ka hai-ai, 



Na Kakuhihewa kahi i noho ai. 



I aku ke kaikamahine : "O neia mau olelo au, ua lohe aku la no kuu kane i keia 

 mau olelo au, aole e nalowale." I mai ka makuakane : " Aia no a olelo oe ka'u mea i hanau 

 ai, alaila, lohe ia." Ninau hou mai ka makuakane, o ke kolu, ia: "Heaha ka huakai a 

 kuu kaikamahine o ka hiki ana mai?" I aku ke kaikamahine: "I kii mai nei au i ke koi 

 kua waa a kaua, na maua me kuu kane, e holo ai i Kauai e kaua me Aikanaka." Ia wa 

 oli mai ka makuakane, penei : 



Makehewa no hoi ka mai o kuu kaikamahine, 



I ke kane kua waa la ; 



Kua aku la i ka waa a waiho i ka nahele, 



Hoi ae la a ka puaa a ka holona, 



Pau i kalua, 



Loloa hewa ka huhihulu o ka mai i ke kane kua waa. 



Ma keia olelo a ka makuakane pane hou aku o Kanewahineikiaoha : "O neia mau 

 olelo au, ua lohe ia aku la no e ia, aole e nalo." I mai ka makuakane: "Aia kona lohe, 

 a he kanaka o waho, e ku mai nei, alaila, nana e lawe aku a olelo." Ma keia olelo, ua 

 lohe o Kamalama, a holo aku la ma kahi e, e pee ai, huli ia ae la o waho o ka hale, aole 

 nae i loaa o Kamalama. 



A wehe ae la kaiao, hoi mai la o Kamalama a hiki i Nuuanu, nana aku la, e pii 

 mai ana o Kanewahineikiaoha, me ka makuakane, a me na kaikoeke, a me na mea a pau loa. 



Hoi e aku la o Kamalama a hiki i Waikiki, a ku aku la ma kapa o ka muliwai o 

 Apuakehau. Alaila, paha mai la o Kawelo i na olelo a kona makuahunowai i olelo ai ma 

 Koolau, i kana wahine, o Kanewahineikiaoha. Penei ka paha a Kawelo : 



